**ՇՆՈՐՀԱՎՈՐԱԿԱՆ ՈՒՂԵՐՁ**

Այսօր Հայկական բանակը դարձավ 28 տարեկան: 28 տարի շարունակ Հայկական զինված ուժերն անցան բարդ ու գործնական ճանապարհ, ապացուցեցին իրենց կարևորությունն ու մարտունակությունը, ձեռք բերեցին նոր հմտություններ, կատարելագործվեցին և դարձան մի կուռ կառույց, որն էլ մեր պետականության հիմքն է: Հայկական բանակը միայն այս պահին սահմանը պահպանող զինվորները չեն, Հայկական բանակը բոլորս ենք՝ ես, դուք, նրանք, ովքեր խաղաղ պահերին իրենց ամենօրյա աշխատանքով առաջ են տալիս մեր կյանքի շարժիչ անիվը, բայց երկրի համար դժվարին ժամանակահատվածում պատրաստ են դառնալ զինվոր ու շարունակել գոյամարտը:

Շնորհավորում եմ բոլորիս այս խորհրդանշական օրվա կապակցությամբ: Մաղթում եմ համախմբվածություն, եռանդ և ուժ: Շնորհավորում եմ Հայոց պետականության կայացման ճանապարհին իրենց կյանքը հայրենիքի համար զոհած վետերաններին, Հայկական բանակում ծառայած բոլոր նվիրյալներին, այս պահին ծառայության մեջ գտնվող զինծառայողներին:
Թող խաղաղությունն ու սերը թևածեն մեր երկրի սահմաններին:
Շնորհավոր Բանակի օր:

Չարենցավան համայնքի ղեկավար Հակոբ Շահգալդյան